Diskussion:Kim Wall

message: Efter min mening har hun ingen notabilitet. Hun har åbenbart aldrig skrevet en stavelse, som har kunnet kvalificere hende dertil. At hun tilfældigvis er forsvundet på samme tid som en ubåd sank, kan heller ikke kvalificere til notabilitet. Rmir2 (diskussion) 14. aug 2017, 20:56 (CEST)
replies: text: At du i din redigeringsopsummering kalder hende for en "komplet ligegyldig person" er ikke i orden. Thomas Vedelsbøl (diskussion) 14. aug 2017, 21:07 (CEST)
replies: text: :Rmir2 hun vandt prisen for tekst, en anden vandt for foto og en tredje person for video. Undlad venligst at være så nedladende. EileenSanda (diskussion) 15. aug 2017, 22:00 (CEST)
replies: text: ::Artiklen opfylder faktisk ikke vores regler om notabilitet for biografier  (se "Ofre for forbrydelser" og bemærk også at de priser hun vandt ikke er på vores notabilitetsliste) og artiklen burde derfor ændres til fx Mordet på Kim Wall eller Ubådsmordet. Dette er ikke for at nedgøre hende, men hun nåede desværre at dø inden hun fik udrettet noget der var tilstrækkeligt stort til at kvalificere til en biografi ifølge vores regler. Hun har af samme grund heller ikke en biografi på den engelske wikipedia. Kinamand (diskussion) 27. apr 2018, 17:30 (CEST)
replies: text: :::Ikke alle priser der findes, der ér notable, bliver optaget på listen. Der er da et par notable priser der er nævnt, bland andet den fra New York.

text: ::: •    Rodejong    ✉️ 👀 → 27. apr 2018, 17:45 (CEST)
thread_title:  Notabilitet 

message: Dr.dk skriver i dag, at: "Den sigtede Peter Madsen forklarer i retten, at han har "begravet" 30-årig svensk journalist til søs efter dødsulykke."
Hvordan gør vi så i artiklen? Skal vi tilføje Kategori:Døde i 2017? Eller har vi en kategori for forsvundne personer? EileenSanda (diskussion) 21. aug 2017, 11:13 (CEST)
replies: text: Jeg synes vi skal vente med begge kategorier indtil der kommer en officiel udmelding. Det haster vel ikke med de to kategorier. Med venlig hilsen Savfisk (diskussion) 21. aug 2017, 11:20 (CEST)
replies: text: :Nej, det er ikke fordi det sådan haster, jeg syntes bare at det var upassende at der stod Kategori:Levende, hvis hun er død. Jeg har skrevet at hun forsvandt den 10. augsut 2017 i indledningen og i infoboksen. Fødselsåret er åbenbart ikke sikkert? Der står ca. 1987. EileenSanda (diskussion) 21. aug 2017, 11:28 (CEST)
replies: text: ::En IP-adresse bruger har indsat som faktum, at hun er død. Og vedkommende indsatte også en hel masse parametre i infoboksen som jeg ikke kan se nogen nytte af. Skal vi skrive at hun er død eller formodet død? Politiet arbejder ud fra den teori, at hun er død, men er det så ok, at vi også skriver det her i artiklen? EileenSanda (diskussion) 21. aug 2017, 15:03 (CEST)
replies: text: :::Efter min mening bør vi kun tage bestik af politiets officielle udmelding. Den er endnu ikke ændret fra savnet til død selv om de faktisk tror på Madsens forklaring. Indtil viderere har politiet kun citeret Madsens forklaring. Derfor bør det fjernes fra artiklen, men jeg er desværre ikke inde i wikidata endnu. Med venlig hilsen Savfisk (diskussion) 21. aug 2017, 17:13 (CEST)
thread_title:  Formodet død 

message: "Den svenske journalist er født i Trelleborg" . I øjeblikket nævner artiklen "Gislöv". Det er hvor hun er vokset op . Gislöv virker som en forstad til Trelleborg og det er muligt at TV 2 har "rundet af" til Trelleborg. — Fnielsen (diskussion) 21. aug 2017, 23:45 (CEST)
replies: text: Jeg har nu ændret det til Trelleborg. — Fnielsen (diskussion) 21. aug 2017, 23:54 (CEST)
Overskriften  bør ændres til Kim Wall (journalist)
Med venlig hilsen Aksel Ludvigsen

text: Hvorfor vil du gerne have siden flyttet? Der er jo ingen andre, der hedder Kim Wall. Ihvertfald ingen kendte. Mvh EeveeSylveon 23. aug 2017, 16:13 (CEST)
replies: text: :Der er en amerikansk skuespiller. som hedder Kim Wall.--Ramloser (diskussion) 23. aug 2017, 20:03 (CEST)
replies: text: ::Jeg har lige ændret tilbage til Gislöv sogn. Gislöv sogn er ikke Trelleborg – selv om det er lige ved. Jeg er selv svensk og er oprindeligt fra Gislöv. 213.112.207.67 24. aug 2017, 15:57 (CEST)
replies: text: ::: Hvor ved vi fra at hun er født i Gislöv sogn? Hvis medierne skriver hun er født i Trelleborg, så er hun vil født der? Det at hun er vokset op i Gislöv sogn er jo ikke ensbetydende med at hun er født der. — Fnielsen (diskussion) 27. aug 2017, 11:54 (CEST)
213.112.207.67 skriver at "Kim Wall er, ifølge oplysninger fra de svenske arkiver, ikke født i Trelleborg. Hun er kun opvokst der, selv om hun selv har troet, at det ikke var tilfælde. Men hun blev født i Gislöv sogn lige udenfor Simrishamn i Skåne."  Der mangler en kilde på det. — Fnielsen (diskussion) 27. aug 2017, 12:00 (CEST)

text: :Nu er kilden sat på - fundet på sv wiki, som henviser til sognebogen.--Ramloser (diskussion) 28. aug 2017, 22:11 (CEST)
Det er trist at Wikipedia ikke benytter den information brugerne giver. De kan så selv undersøge sagen. Der er en amerikansk skuespiller, der også hedder Kim Wall.

text: Nu har vi jo ikke en artikel om denne skuespiller, og så er der ikke behov for at flytte artiklen her til Kim Wall (journalist). Og skulle vi få en artikel om skuespilleren, så bliver det nok hende, der skal oprettes under Kim Wall (skuespiller), og så sætter vi en standardtekst om forvekslingsmuligheden i denne her artikel. --Arne (Amjaabc) (diskussion) 9. sep 2017, 18:31 (CEST)
thread_title:  Fødested 

message: Sætningen: "Torsoen viste tydelige tegn på, at hoved, arme og ben var skilt fra kroppen ved en bevidst handling. Andre skader på den skændede ligdel tyder på at være påført med det formål at tillade udsivning af gasser, hvilket sammen med fastgjorte metaldele ville kunne hindre liget i at flyde og få det til at synke til bunds." , er efter min opfattelse unødig deltaljeret i en encyklopædisk artikel. Den kan vel bare fjernes?--Ramloser (diskussion) 23. aug 2017, 20:11 (CEST)
replies: text: Synes ikke informationen skal fjernes, men den kan vel omskrives tænker jeg? mvh Tøndemageren (diskussion) 23. aug 2017, 20:25 (CEST)
replies: text: :Ja, er i det hele taget ikke hele afsnittet "Eftersøgt og fundet" upassende at anbringe her i offerets biografi, så makabert det er? Man kunne skrive mere diskret om hendes død, med wikilink til hvor sagen er nærmere beskrevet andetsteds. Norske Wikipedia skriver fx kort: "I august 2017 forsvant hun under en seilas med den danske oppfinneren Peter Madsens ubåt. Deler av liket hennes ble senere funnet ved kysten av Amager i København.[5]" --AsgerFrank (diskussion) 25. aug 2017, 00:36 (CEST)
replies: text: ::Tværtimod. Hvis hun overhovedet har interesse for almenheden, så er det da netop i kraft af omstændighederne ved hendes død. Rmir2 (diskussion) 25. aug 2017, 06:31 (CEST)
replies: text: :::Jeg er enig med Rmir2 det er omstændighederne ved hendes død som gør hende interessant ---Zoizit (diskussion) 25. aug 2017, 08:08 (CEST)
replies: text: ::::Selvfølgelig er omstændighederne om hendes død særdeles relevante for artiklen, men jeg er enig med Ramloser og AsgerFrank i, at en knap så detaljeret beskrivelse fint dækker dette. Den norske formulering er rigtig fin, efter min mening. --Arne (Amjaabc) (diskussion) 25. aug 2017, 10:04 (CEST)
thread_title: Unødig detaljeringsgrad

message: Efter en redigering står der nu i infoboksen at hun har haft en række arbejdsgiver. Hun har været freelancer, og så kan man vel ikke kalde dem for arbejdsgivere? — Fnielsen (diskussion) 28. aug 2017, 20:05 (CEST)
replies: text: Det har du måske ret i. Jeg har ændret så det burde fremgår mere klart at der er tale om freelancearbejde.--Gorbi (diskussion) 28. aug 2017, 20:24 (CEST)
thread_title:  Arbejdsgiver 

message: Torsoen af Kim Wall blev fundet som det første. Senere er hoved, bene og arme fundet især ved hjælp af svenske hunde.
thread_title:  Rækkefølge